**‏17 ינואר 2021
‏ד' שבט תשפ"א**

**לכבוד**

**עו"ד אלעד מן, עמותת "הצלחה"**

א.נ,

הנדון: **פנייתך מיום 31.12.2020**

בפנייתך שבנדון ביקשת לקבל מידע בדבר הנהלים, ההנחיות ואמות מידה הנוגעים לסיווג גיל הצפייה המינימאלי בשידורי התאגיד ואופן יישומם, זהות העוסקים בסיווג ואופן קבלת ההחלטות בעניין כמפורט בהרחבה בפנייתך. לאחר בירור הנושא עם הגורמים הרלוונטיים, להלן התייחסותי לבקשתך:

1. לעניין סיווג גיל הצפייה המינימאלי בשידורי, התאגיד פועל בהתאם לתקנות סיווג, סימון ואיסור שידורים מזיקים, התשס"ג-2002 (להלן - "**התקנות")**.
2. בכל הנוגע לתהליך הסיווג של התוכנית -  העורך האחראי שמלווה את הפקת התוכנית מטעם התאגיד, מעביר למחלקת הבאה לשידור את המלצותיו לסיווג. מחלקת הבאה לשידור, לאחר שצופה בתוכנית ומעיינת בהמלצת העורך האחראי, מחליטה על הסיווג המתאים.
3. במידה ויש אי התאמות או הסתייגויות בין המלצת רפרנט התוכן לבין הקביעה של מחלקת הבאה לשידור, הנושא נבחן במשותף ובמידת הצורך גם על ידי מנהל המחלקה הרלוונטית.
4. מצ"ב לוחות השידורים של 2020, כשסיווגי הגיל מופיעים בעמודה N.

בברכה,



**\_\_\_\_\_\_\_\_\_\_\_\_\_**

**שירה מרוז, עו"ד**

ממונה על חופש המידע